

**ประกาศโรงเรียนพิบูลอุปถัมภ์**

**เรื่อง การงดรับและให้ของขวัญในเทศกาลปีใหม่หรือโอกาสอื่นใด (No Gift Policy)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยรัฐมนตรีว่าการกระทรวงศึกษาธิการ ได้ประกาศเจตนารมณ์การต่อต้านการทุจริตและมอบนโยบาย

No Gift Policy ของกระทรวงศึกษาธิการ เนื่องในวันต่อต้านคอร์รัปชั่นสากล (ประเทศไทย) ภายใต้แนวคิด "กระทรวงศึกษาศึกษาโปร่งใส ไม่ทนต่อการทุจริต" (MOE TRUST & Zero Corruption) ประจำปีงบประมาณ พ.ศ. ๒๕๖๖ ในวันที่ ๑๒ ธันวาคม พ.ศ. ๒๕๖๕ เพื่อสร้างความตระหนัก กระตุ้นปลูกจิตสำนึกในการไม่ยอมรับ และไม่ทนต่อการทุจริต ให้กับบุคลากรในสังกัดกระทรวงศึกษาธิการ รวมถึงการสร้างภาพลักษณ์ที่ดี ของกระทรวงศึกษาธิการ

เพื่อให้เป็นไปตามเจตนารมณ์ดังกล่าว โรงเรียนพิบูลอุปถัมภ์ ตระหนักถึงความสำคัญของการปลูกจิตสำนึกในการไม่ยอมรับและไม่ทนต่อการทุจริต พร้อมกำหนดมาตรการการป้องกันการทุจริตและประพฤติมิชอบ รวมทั้ง เสริมสร้างค่านิยม ทัศนคติ จิตสำนึก และพฤติกรรมของบุคลากรในสังกัดเพื่อหลีกเลี่ยงการกระทำอันอาจมีผลต่อดุลพินิจ หรือการตัดสินใจในการปฏิบัติหน้าที่ ซึ่งนำไปสู่การเลือกปฏิบัติหรือก่อให้เกิดผลประโยชน์ทับซ้อน ดังนั้น โรงเรียนพิบูลอุปถัมภ์ จึงมีประกาศดังนี้

๑. ข้าราชการครูและบุคลากรทางการศึกษา ทุกระดับ งดรับของขวัญและของกำนัลทุกชนิดจากการ ปฏิบัติหน้าที่จากบุคคลภายนอกที่มาติดต่อ และงดให้ของขวัญและของกำนัลทุกชนิดแก่บุคคลภายนอกผู้มาติดต่อในทุกวาระเทศกาลและโอกาสพิเศษต่าง ๆ

๒. ข้าราชการครูและบุคลากรทางการศึกษา ทุกระดับ ต้องไม่แสวงหาเพื่อให้ได้มาซึ่งของขวัญของกำนัล หรือผลประโยชน์ที่มิชอบด้วยกฎหมาย

๓. การแสงความยินดี การแสดงความปรารถนาดี การแสดงการต้อนรับ หรือการแสดงความเสียใจ ในโอกาสต่าง ๆ ตามปกติประเพณีนิยม ควรใช้วิธีการแสดงออกด้วยการลงนามในบัตรอวยพร สมุดอวยพร บัตรแสดงความเสียใจ หรือใช้สื่อสังคมออนไลน์ แทนการให้สิ่งของ

จึงประกาศให้ทราบและถือปฏิบัติโดยทั่วกันอย่างเคร่งครัด

ประกาศ ณ วันที่ ๕ มิถุนายน พ.ศ. ๒๕๖๘



นางนภาพร ศรีสุคันธพฤกษ์

ผู้อำนวยการโรงเรียนพิบูลอุปถัมภ์